การถมทะเลในฮ่องกง

การถมพื้นดินในอาณาบริเวณฮ่องกง จากพื้นมหาสมุทรให้กลายเป็นพื้นดิน เป็นไปด้วยปัจจัยทางด้านข้อจำกัดของพื้นที่ในฮ่องกงที่มีการใช้งานพื้นที่เป็นจำนวนมาก และที่ดินมีไม่พอต่อความต้องการใช้ของคนฮ่องกง การถมพื้นดินนี้ปรากฏครั้งแรกในประวัติศาสตร์สามารถย้อนไปในบันทึกของราชวงศ์ฮั่นตะวันตก เมื่อต้องการขยายพื้นที่การทำนาเกลือในภูมิภาคออกไป ซึ่งการขยายพื้นที่ดินในฮ่องกงนั้นเป็นโครงการใหญ่ของรัฐบาลที่ดำเนินการเรื่อยมาตลอดหลังสงครามโลกครั้งที่ 2Reclamation and Development in Hong Kong (map) , HK Government

รายชื่อโครงการขยายพื้นที่ของฮ่องกง
Bonham Strand
	พ.ศ. 2394 เกิดเพลิงไหม้ทางด้านเหนือของถนนควีนส์โรดเซ็นทรัล ส่งผลให้สิ่งปลูกสร้างจำนวนมากบริเวณชายฝั่งถูกทำลาย จากกองเศษซากจำนวนมหาศาลที่เกิดขึ้น รัฐบาลจึงตัดสินใจเคลียร์พื้นที่โดยการถมซากอาคารลงไปในอ่าววิกตอเรียเพื่อสร้างที่ดินใหม่ และใน พ.ศ. 2395 การถมที่ดินเสร็จสมบูรณ์ ถนนใหม่ที่เกิดขึ้นได้รับการตั้งชื่อว่า ถนนบอนแฮมสแตรนด์ ตามพระนามเซอร์จอร์จ บอนแฮม อุปราชคนที่ 3 แห่งฮ่องกง

โครงการถมที่ย่าน Praya
	โครงการนี้นับเป็นหนึ่งในงานก่อสร้างระยะแรก ๆ โดยแบ่งออกเป็นสองช่วง การก่อสร้างช่วงที่สองแล้วเสร็จใน พ.ศ. 2433 ทำให้มีพื้นที่ดินเพิ่มขึ้นราว 50 ถึง 60 เอเคอร์ (24 เฮกตาร์) ถือเป็นหนึ่งในโครงการที่ทะเยอทะยานที่สุดในยุคอาณานิคมของฮ่องกง และได้ขยายพื้นที่บริเวณรอบ ปราย่าเซ็นทรัล (Praya Central) ออกไปอย่างมาก

โครงการถมที่เหยาหมาเต่ย
	ย่านเหยาหมาเต่ยมีการถมทะเลอยู่สองระยะ ระยะแรกเกิดขึ้นในช่วงทศวรรษ 2420 ซึ่งได้ขยายแนวชายฝั่งจากบริเวณใกล้ถนนเซี่ยงไฮ้ไปจนถึงถนนรีเคลเมชัน ในโครงการนี้ยังได้ปรับพื้นที่เนินเขาใกล้บริเวณถนนออสตินในปัจจุบันให้ราบ และขยายถนนนาธานให้ทอดยาวผ่านเหยาหมาเต่ยOld Image of Yau Ma Tei Typhoon Shelter 
 Nov 26, 2024「香港百年蛻變之移山填海」先導講座系列-探索  Nov 26, 2024

	ระยะที่สองเกิดขึ้นระหว่าง พ.ศ. 2443 ถึง พ.ศ. 2447 ซึ่งได้ขยายแนวชายฝั่งจากถนนรีเคลเมชันไปจนถึงถนนเฟอร์รีในปัจจุบัน ระหว่างถนนจอร์แดนกับถนนมงก๊ก โดยพื้นที่ส่วนใหญ่ของมงก๊กและเยามาไตทางด้านตะวันตกของถนนนาธานถูกถมทะเล หลังจากนั้น เหยาหมาเต่ยก็กลายเป็นศูนย์กลางทางการค้า และถนนเซี่ยงไฮ้ก็กลายเป็นถนนที่คึกคักที่สุด油麻地「有寶」 等大家發掘 (in Chinese) , Nov 26, 2024

การขยายสนาบินไคตั๊ก
	ตัวอาคารสนามบินไคตั๊กเก่า เป็นส่วนหนึ่งจากการถมพื้นที่สร้างขึ้นมา โดยตัวของรันเวย์และอาคารจอดรถใช้พื้นที่จากการถมที่ดิน

เมืองใหม่ New town เฟส 1-3
	เมืองใหม่นั้นส่วนใหญ่ถูกสร้างขึ้นบนพื้นที่ถมทะเล เช่น ทวนหมุ่น ไท่โป้ ซาทิน หม่าอ่องซาน เวสต์เกาลูน กว่านถง และจึงกวานอ๋อ โดยการก่อสร้างเหล่านี้ดำเนินขึ้นเป็นลำดับในสามระยะ

การสร้างสนามบินใหม่
	สนามบินใหม่เช็คแลปก๊ก ที่ถูกสร้างขึ้นในปี 2541 ตัวอาคารเทอร์มินัล 2 และรันเวย์เครื่องบิน ถูกสร้างขึ้นจากการถมที่ดินใหม่

โครงการถมที่ดินCentral และ Wan Chai
	มีโครงการก่อสร้างหลายแห่งทั้งภายในและรอบ ๆ อ่าววิกตอเรีย โดยมีวัตถุประสงค์ที่หลากหลาย อาทิ การพัฒนาด้านคมนาคม เช่น สถานีรถไฟฟ้า MTR ฮ่องกง รถไฟสายแอร์พอร์ตเอ็กซ์เพรส และทางด่วนเซ็นทรัล–หว่านไจ๋ ตลอดจนพื้นที่สาธารณะเพื่อการพักผ่อนหย่อนใจ เช่น ลานกิจกรรมเซ็นทรัลฮาร์เบอร์ฟรอนท์ สวนสาธารณะทามาร์ และชิงช้าสวรรค์ฮ่องกง

การสร้างดิสนีย์แลนด์

การสร้างสะพานฮ่องกง-จูไห่-มาเก๊า
	โครงการก่อสร้างสะพานฮ่องกง-จูไห่-มาเก๊ามีการถมที่ดินเพื่อสร้างตัวถนนและสะพาน

โครงการขยายรันเวย์ท่าอากาศยานนานาชาติฮ่องกง
	การสร้างรันเวย์ที่สามของท่าอากาศยานนานาชาติฮ่องกงเป็นการสร้างจากการถมที่ดิน

ปัญหา
	การถมทะเลจำนวนมากในพื้นที่สำคัญตามแนวชายฝั่งทั้งสองฝั่งของอ่าววิกตอเรีย ได้ก่อให้เกิดประเด็นด้านสิ่งแวดล้อมเกี่ยวกับการปกป้องอ่าวซึ่งครั้งหนึ่งเคยเป็นแหล่งความรุ่งเรืองของฮ่องกง ตลอดจนปัญหาการจราจรติดขัดในย่านเซ็นทรัล รวมทั้งข้อครหาว่ารัฐบาลฮ่องกงมีการสมยอมกับผู้พัฒนาอสังหาริมทรัพย์เพื่อถมที่ดินโดยหวังผลประโยชน์ด้านเศรษฐกิจเป็นสิ่งแลกเปลี่ยน
	ด้วยเหตุนี้จึงมีการเรียกร้องให้หยุดถมที่ดิน จนนำไปสู่การออกกฎหมายรัฐบัญญัติว่าด้วยการรักษาแนวชายฝั่ง พ.ศ.2539 (Protection of the Harbour Ordinance) ขึ้นมาจากผลกระทบด้านสิ่งแวดล้อมจากการถมที่ดินในอ่าววิคตอเรีย

รูปภาพ

อ้างอิง